Πρόταση απόφαση της Συμβουλίου για τις λεπτομερείς διατάξεις σχετικά με τη σύνθεση της Οικονομικής και Δημοσιονομικής Επιτροπής (98/C 125/11) COM(1998) 110 τελικό

(Υποβληθείσα από την Επιτροπή στις 25 Μαρτίου 1998)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και ιδιαίτερα το άρθρα 109 Γ παράγραφος 3,

την πρόταση της Επιτροπής,

τη γνώμη του Ευρωπαϊκού Νομισματικού Ιδρύματος,

τη γνώμη της νομισματικής επιτροπής,

Εκτιμώντας:

(1) ότι η Συνθήκη προβλέπει την ίδρυση της Οικονομικής και Δημοσιονομικής Επιτροπής στην αρχή του τρίτου σταδίου της Οικονομικής και Νομισματικής Ένωσης 7

(2) ότι, βάσει της Συνθήκης, το Συμβούλιο καθορίζει λεπτομερείς διατάξεις σχετικά με τη σύνθεση της Οικονομικής και Δημοσιονομικής Επιτροπής 7 ότι κάθε κράτος μέλος, η Επιτροπή και η Ευρωπαϊκή Κεντρική Τράπεζα ορίζουν μέχρι και δύο μέλη της επιτροπής αυτής 7

(3) ότι οι αρμοδιότητες της Οικονομικής και Δημοσιονομικής Επιτροπής καθορίζονται στο άρθρο 109 Γ παράγραφος 2 της Συνθήκης 7 ότι η Οικονομική και Δημοσιονομική Επιτροπή έχει ως αποστολή να παρακολουθεί την οικονομική και χρηματοπιστωτική κατάσταση των κρατών μελών και της Κοινότητας και να συντάσσει τακτικά εκθέσεις προς το Συμβούλιο και την Επιτροπή για τα θέματα αυτά, ιδίως όσον αφορά τις χρηματοπιστωτικές σχέσεις με τις τρίτες χώρες και τους διεθνείς οργανισμούς 7 ότι η Οικονομική και Δημοσιονομική Επιτροπή συμβάλλει στην προπαρασκευή των εργασιών του Συμβουλίου, μεταξύ άλλων για συστάσεις που απαιτούνται στο πλαίσιο της πολυμερούς εποπτείας και των γενικών προσανατολισμών των οικονομικών πολιτικών που καθορίζονται στο άρθρο 103 της Συνθήκης, και για αποφάσεις που απαιτούνται στην περίπτωση υπερβολικού ελλείματος που καθορίζεται στο άρθρο 104 Γ της Συνθήκης 7 ότι λόγω της φύσης και της σημασίας της αποστολής αυτής, έχει ιδιαίτερη σημασία τα μέλη της επιτροπής και τα αναπληρωματικά μέλη να επιλεγούν μεταξύ 7

(4) ότι στο Ψήφισμά του για τον Συντονισμό της Οικονομικής Πολιτικής κατά το τρίτο στάδιο της ONE (1), το Ευρωπαϊκό Συμβούλιο του Λουξεμβούργου, στις 12 και 13 Δεκεμβρίου 1997, κατέληξε ότι η Οικονομική και Δημοσιονομική Επιτροπή θα αποτελέσει το πλαίσιο εντός του οποίου θα προετοιμάζεται και θα εκτυλίσσεται ο διάλογος μεταξύ του Συμβουλίου και της Ευρωπαϊκής Κεντρικής Τράπεζας σε επίπεδο ανώτερων στελεχών 7 ότι τα στελέχη αυτά θα προέρχονται από τις εθνικές κεντρικές τράπεζες και από την Ευρωπαϊκή Κεντρική Τράπεζα, καθώς και από εθνικές δημόσιες διοικήσεις 7

(5) ότι η ιδιότητα του μέλους της επιτροπής ανωτέρων στελεχών της Ευρωπαϊκής Κεντρικής Τράπεζας και των Εθνικών Κεντρικών Τραπεζών υφίσταται με την επιφύλαξη του άρθρου 107 της Συνθήκης 7

ΑΠΟΦΑΣΙΖΕΙ:

Άρθρο 1

Κάθε κράτος μέλος, η Επιτροπή και η Ευρωπαϊκή Κεντρική Τράπεζα διορίζουν από δύο μέλη στην Οικονομική και Δημοσιονομική Επιτροπή. Μπορούν επίσης να διορίσουν αναπληρωματικά μέλη στην επιτροπή.

Άρθρο 2

Τα μέλη της επιτροπής και τα αναπληρωματικά μέλη επιλέγονται μεταξύ εμπειρογνωμόνων που διαθέτουν εξαιρετικές ικανότητες στον οικονομικό και χρηματοπιστωτικό τομέα.

Άρθρο 3

Τα μέλη που διορίζονται από τα κράτη μέλη επιλέγονται μεταξύ ανωτέρων στελεχών της δημόσιας διοίκησης και της εθνικής κεντρικής τράπεζας.

Άρθρο 4

Η παρούσα απόφαση ισχύει από την 1η Ιανουαρίου 1999.

(1) ΕΕ C 35 της 2.2.1998, σ. 1.